અખિલ ભારતીય પ્રચારકોની વાર્ષિક બેઠકમાં ભાગ લેવા માટે રાષ્ટ્રીય સ્વંયસેવક સંઘ (RSS)નાં પ્રમુખ મોહન ભાગવત તેમજ ટોચનાં નેતાઓ આજે સોમનાથ આવી પહોંચ્યા છે. બા બેઠક એક અઠવાડીયા સુધી ચાલશે જેમાં મોહન ભાગવત, ભૈયાજી જોષી તેમજ રાષ્ટ્રીય સ્તરનાં આગેવાનો તેમજ કેટલાક નેતાઓ ભાગ લેશે. આ બેઠકમાં લાંબા તથા ટૂંકા ગાળાની વ્યૂહ રચના તૈયાર કરવામાં આવશે. આ ઉપરાંત બેઠકમાં ૨૦૧૯ની લોકસભાની ચૂંટણીમાં સંઘની ભૂમિકા કેવી રહેશે તે અંગે પણ ચર્ચા વિચારણાઓ થશે તેવું માનવામાં આવી રહ્યું છે. બેઠક માટે સોમનાથ પહોંચેલા સંઘ પ્રમુખ મોહન ભાગવતે સોમનાથ મહાદેવ મંદીરનાં પૂજા પાઠ પણ કર્યા હતાં. તેઓ ૧૮ જુલાઈ સુધી આ બેઠકમાં હાજરી આપશે તેવી શક્યતાઓ છે.